gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7744, del 18-03-2016 (2016/1828)

RESOLUCIÓ de 25 de febrer de 2016, de la Direcció General d'Investigació, Innovació, Tecnologia i Qualitat, per la qual se sotmet a informació pública l'expedient d'autorització sanitària per a banc de teixits i cèl·lules (banc de semen) a l'IVI València, 3, SL.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7744

Data del DOGV
:   18-03-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/1828


Organisme emissor
:   Conselleria de Sanitat Universal i Salut Pública

Tipus de document
:   Resolució

RESOLUCIÓ de 25 de febrer de 2016, de la Direcció General d'Investigació, Innovació, Tecnologia i Qualitat, per la qual se sotmet a informació pública l'expedient d'autorització sanitària per a banc de teixits i cèl·lules (banc de semen) a l'IVI València, 3, SL. [2016/1828]  
En esta Direcció General d'Investigació, Innovació, Tecnologia i Qualitat, s'instruïx l'expedient d'autorització sanitària per a banc de teixits (banc de semen) de l'IVI València, 3, SL.  
D'acord amb l'Orde de 26 de febrer de 2008, del conseller de Sanitat, sobre autorització sanitària de centres sanitaris de la Comunitat Valenciana per a la pràctica d'activitats d'extracció i trasplantament d'òrgans, teixits i cèl·lules i en relació amb el que disposa el Decret 156/2015, de 18 de setembre, del Consell, pel qual s'aprova el Reglament orgànic i funcional de la Conselleria de Sanitat Universal i Salut Pública, resolc:  
  
Sotmetre el dit expedient a informació pública per un terme de 20 dies, a fi que les persones interessades puguen examinar l'expedient i formular les observacions que estimen oportunes dins de l'esmentat termini, que començarà a comptar des de l'endemà de la publicació de la present resolució.  
  
L'expedient es troba en el Servici d'Acreditació, Autorització i Registre de Centres, Servicis i Establiments Sanitaris de la Direcció General d'Investigació, Innovació, Tecnologia i Qualitat d'esta conselleria, siti a València, carrer del Misser Mascó, número 31, on les persones interessades podran examinar-lo. Les al·legacions hauran de presentar-se per escrit en les mateixes dependències de la Conselleria de Sanitat Universal i Salut Pública o en qualsevol òrgan administratiu dels establits per la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificat per la Llei 4/1999, de 13 de gener.  
  
València, 25 de febrer de 2016.- El director general d'Investigació, Innovació, Tecnologia i Qualitat: Oscar Zurriaga Llorens.
Diari Oficial de la Generalitat Valenciana


Sumari del DOGV 7704, del 25-01-2016 (2016/301)

Formalització del contracte número CNMY15/DGTI/28. Subministrament de llicències i actualització de versions d'ATLASSIAN JIRA SERVICEDESK V2 (+101 AGENTS).
-----------------------------------------------------------------------------------------------------------------------------------------------------------

### Dades del document

Número de DOGV
:   7704

Data del DOGV
:   25-01-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/301


Data del document
:   14-01-2016

Organisme emissor
:   Conselleria d'Hisenda i Model Econòmic

Tipus de document
:   Resolució

Anàlisi jurídica

 Descriptors 

:   * Conselleria d'Hisenda i Administració Pública
    * contracte de serveis
    * adjudicació de contracte administratiu

Formalització del contracte número CNMY15/DGTI/28. Subministrament de llicències i actualització de versions d'ATLASSIAN JIRA SERVICEDESK V2 (+101 AGENTS). [2016/301]  
1. Entitat adjudicadora  
a) Organisme: Conselleria d'Hisenda i Model Econòmic.  
b) Dependència que tramita l'expedient: Subsecretària.  
c) Número d'expedient:CNMY15/DGTI/28.  
d) Adreça d'internet del perfil del contractant: www.contratacion.gva.es.  
  
2. Objecte del contracte  
a) Tipus: subministrament.  
b) Descripció: subministrament de llicències i actualització de versions d'ATLASSIAN JIRA SERVICEDESK V2 (+101 AGENTS). L'objecte del contracte comprén les fites següents:  
Fita 1: Adquisició llicències.  
Fita 2: Actualització llicències.  
c) CPV (referència de nomenclatura): 48000000-8 -0 Paquets de programari i sistemes d'informació.  
d) Mitjan de publicació de l'anunci de licitació: Diari Oficial de la Comunitat Valenciana núm. 7615, de 15 de setembre de 2015.  
  
3. Tramitació i procediment  
a) Tramitació: ordinària.  
b) Procediment: obert, un únic criteri d'adjudicació: preu.  
  
4. Pressupost base de licitació  
Import net: 90.000,00 -  
21 % IVA: 18.900,00 -  
Import total: 108.900,00 -  
Valor estimat: 153.000,00 -  
Finançat amb fons comunitaris: sí. 50 % Categoria: Eix 1. Desenvolupament de l'Economia del Coneixement (I+D+i), Educació, Societat de la Informació i TIC. Programa operatiu: FEDER 1306: tema prioritari 13: serveis i aplicacions per al ciutadà Actuació 06. TIC per a l'administració del segle XXI.  
  
5. Formalització del contracte  
a) Data de l'adjudicació: 27 de novembre de 2015.  
b) Data de formalització: 14 de desembre de 2015.  
c) Contractista: Deiser, SL.  
d) Import o cànon d'adjudicació.  
Import net: 80.116,00 -  
21 % IVA:16,824,36 -  
Import total: 96.940,36 -  
  
València, 14 de gener de 2016.- El conseller d'Hisenda i Model Econòmic (R 29.10.2014; DOCV 7399, 10.11.2014), el director general de Tecnologies de la Informació i les Comunicacions: Vicente Aguiló Lucia.
Diari Oficial de la Generalitat Valenciana


Sumari del DOGV 7724, del 19-02-2016 (2016/989)

Notificació de la sentència dictada en el procediment de divorci contenciós número 1795/2013.
---------------------------------------------------------------------------------------------

### Dades del document

Número de DOGV
:   7724

Data del DOGV
:   19-02-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/989


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de divorci contenciós número 1795/2013. [2016/989]  
Alicia Ordeig Rabadán, lletrada de l'Administració de Justícia del Jutjat de Primera Instància número 26 de València, mitjançant aquest edicte faig saber que en les actuacions de divorci contenciós número 001795/2013, seguides a instàncies de Juan Miguel Martínez Rodríguez contra Consuelo Molina López, en situació de rebel·lia, en data 2 de desembre de 2015, s'ha dictat la sentència que té la part dispositiva que diu així:  
  
«Dispositiva  
Estime la demanda interposada per Juan Miguel Martínez Rodríguez contra Consuelo Molina López i declare el divorci i la dissolució del matrimoni format per ambdós, amb tots els efectes que hi són inherents.  
No pertoca fer un pronunciament exprés sobre la imposició de costes.  
Notifiqueu aquesta resolució a les parts i feu-los saber que, en contra, s'hi pot interposar un recurs d'apel·lació, que haurà d'interposar-se per escrit en el termini de 20 dies, amb expressió de la infracció comesa segons el parer de la persona recurrent, en què acompanyarà un resguard que acredite haver efectuat el dipòsit de 50 euros en el compte de dipòsits i consignacions d'aquest jutjat obert al Banco de Santander, llevat que la persona recurrent tinga concedit el benefici de justícia gratuïta. Si no s'efectua el dipòsit, serà esmenable el defecte en el termini de dos dies, i no s'admetrà a tràmit en cas de no esmenar-lo.  
  
Aquesta és la meua sentència, que pronuncie, mane i firme.»  
  
I perquè valga de notificació de forma deguda a la demandada, Consuelo Molina López, en situació de rebel·lia i parador ignorat, expedisc i firme aquest edicte.  
  
València, 3 de desembre de 2015.- La lletrada de l'Administració de Justícia: Alicia Ordeig Rabadán.
Diari Oficial de la Generalitat Valenciana


Sumari del DOGV 7890, del 07-10-2016 (2016/7544)

Informació pública de l'estudi de detall per a la parcel·la situada en el sòl urbà la Caleta 7A, 8A, 9A, 10A, 11A i 12A.
------------------------------------------------------------------------------------------------------------------------

### Dades del document

Número de DOGV
:   7890

Data del DOGV
:   07-10-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/7544


Data del document
:   28-09-2016

Organisme emissor
:   Ajuntament de Calp

Tipus de document
:   Anunci

Descriptors 

:   * Calp
    * pla d'urbanisme
    * administració local

Informació pública de l'estudi de detall per a la parcel·la situada en el sòl urbà la Caleta 7A, 8A, 9A, 10A, 11A i 12A. [2016/7544]  
Vista la proposta d'estudi de detall, annex estudi d'integració paisatgística i document inicial estratègic formulat per la mercantil Casiano Tenza, SL, presentat amb data 6 de setembre de 2016 i redactat per l'arquitecte David Montes López, per a la parcel·la sítia en el sòl urbà la Caleta 7A, 8A, 9A, 10A, 11A i 12A.  
Vist l'informe emés pel Ministeri d'Agricultura, Alimentació i Medi Ambient, Direcció General de Sostenibilitat de la Costa i del Mar, per mitjà del present edicte se sotmeten els mencionats documents a informació pública durant un període de 20 dies, d'acord amb el que disposa l'article 51.1 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, d'acord amb la nova redacció donada per la Llei 10/2015.  
  
El que es fa públic per mitjà d'anunci que es publicarà en el Diari Oficial de la Comunitat Valenciana i en un diari escrit de gran difusió i en la pàgina web de l'Ajuntament de Calp.  
Els esmentats documents estaran a disposició dels interessats en el Departament d'Urbanisme de l'Ajuntament de Calp, siti en la segona planta, en horari de 08.30 a 14.00 hores, de dilluns a divendres.  
  
Calp, 28 de setembre de 2016.- L'alcalde, p. d. (D Alcaldia 2485/2015, 11.09.2015; BOPA 216, 10.11.2015), la regidora delegada de Protecció del Territori: Ana María Sala Fernández.
Diari Oficial de la Generalitat Valenciana


Sumari del DOGV 7859, del 26-08-2016 (2016/6524)

Informació pública del compte de liquidació definitiva del projecte de reparcel·lació del polígon TH-1.
-------------------------------------------------------------------------------------------------------

### Dades del document

Número de DOGV
:   7859

Data del DOGV
:   26-08-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/6524


Data del document
:   05-08-2016

Organisme emissor
:   Ajuntament de Pilar de la Horadada

Tipus de document
:   Anunci

Descriptors 

:   * Pilar de la Horadada
    * pla d'urbanisme
    * administració local

Informació pública del compte de liquidació definitiva del projecte de reparcel·lació del polígon TH-1. [2016/6524]  
La Junta de Govern Local, en sessió celebrada el dia 4 de juliol de 2016, va acordar sotmetre a un tràmit d'informació pública de 20 dies hàbils, el compte de liquidació definitiva del projecte de reparcel·lació del polígon TH1, redactat pel lletrat Juan José Ortuño Bernal, a l'efecte que durant l'esmentat període es puguen presentar les reclamacions que es consideren oportunes.  
  
Durant el termini precitat els interessats podran consultar l'expedient en aquest ajuntament.  
  
Pilar de la Horadada, 5 d'agost de 2016.- L'alcalde: Ignacio Ramos García.
Diari Oficial de la Generalitat Valenciana


Sumari del DOGV 7903, del 25-10-2016 (2016/7667)

Notificació de la sentència dictada en el judici verbal número 455/2013.
------------------------------------------------------------------------

### Dades del document

Número de DOGV
:   7903

Data del DOGV
:   25-10-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/7667


Organisme emissor
:   Jutjat de Primera Instància i Instrucció Número 2 de Vinaròs

Tipus de document
:   Edicte

Notificació de la sentència dictada en el judici verbal número 455/2013. [2016/7667]  
Judici verbal número 455/2013  
En aquest procediment judici verbal número 455/2013, seguit a instàncies de Mapfre, SA, contra Francisco Javier Crescenti Arnau i Laura Alanis Aderve, s'ha dictat la sentència que té l'encapçalament i la part dispositiva que, literalment, són com segueix:  
  
«Sentència número 113/2014  
Jutgessa que la dicta: Elena Zabalza Sánchez.  
Lloc: Vinaròs.  
Data: 7 de novembre de 2014.  
Demandant: Mapfre, SA.  
Advocat: Ángel Martínez Gil.  
Procuradora: Alegría Doménech Ferras.  
Demandats: Francisco Javier Crescenti Arnau i Laura Alanis Aderve.  
Dispositiva  
Estime la demanda interposada per la procuradora la senyora Doménech Ferras, en nom i representació de Mapfre Familiar, SA, contra Francisco Javier Crescenti Arnau i Laura Alanis Aderve, i condemne els demandats a abonar al demandant la quantitat de mil cinc-cents cinc euros (1,505,00 ?), més els interessos legals que aquesta quantitat produïsca, i al pagament de les costes processals.  
Expediu i uniu certificat d'aquesta resolució a les actuacions, tot incloent l'original en el llibre de sentències.  
Notifiqueu aquesta resolució a les parts d'aquest expedient i feu-los saber que de conformitat amb l'article 455 de la Llei d'Enjudiciament Civil, després de la reforma en fa la Llei 37/2011, de 10 d'octubre, de mesures d'agilitació processal, contra aquesta resolució no es pot interposar cap recurs.»  
  
Vinaròs, 29 de setembre de 2016.- El lletrat de l'Administració de Justícia: Sebastián Juan Roso Pablo.
Diari Oficial de la Generalitat Valenciana


Sumari del DOGV 7754, del 06-04-2016 (2016/1866)

Notificació de la sentència dictada en el procediment de mesures en relació amb els fills número 202/2015.
----------------------------------------------------------------------------------------------------------

### Dades del document

Número de DOGV
:   7754

Data del DOGV
:   06-04-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/1866


Organisme emissor
:   Jutjat de Primera Instància Número 9 de València

Tipus de document
:   Edicte

Notificació de la sentència dictada en el procediment de mesures en relació amb els fills número 202/2015. [2016/1866]  
Mesures en relació amb els fills número 000202/2015  
Demandant: Elena Dronea.  
Procuradora: Nuria Yachachi Monfort.  
Demandat: Nicusor Adrian Sirbu  
  
Antonio Salvador Rodríguez-Moldes Peiró, lletrat de l'Administració de Justícia de Primera Instància número 9 de València, mitjançant aquest edicte faig saber que en les actuacions de mesures en relació amb els fills, seguides amb el número 000202/2015, a instàncies d'Elena Dronea contra Nicusor Adrian Sirbu, en situació de rebel·lia, en data 9 de març de 2016, s'ha dictat sentència, que en la part dispositiva diu així:  
  
«Dispositiva  
Estime la demanda presentada per Elena Dronea contra Nicuser Adrian Sirbu i declare els següents efectes respecte de la filla menor de les parts, C.:  
1. Es disposa la suspensió de la pàtria potestat del pare demandat sobre la seua filla, i s'atribueix en exclusiva a la demandant l'exercici de les funcions inherents a la pàtria potestat, així com la guarda i custòdia d'aquesta.  
2. Es fixa una pensió d'aliments a favor del menor de 100 euros mensuals. Les despeses extraordinàries necessàries i les convenients, si hi ha acord o autorització judicial, s'abonaran a mitges.  
3. No pertoca fixar règim de visites.  
Notifiqueu aquesta resolució a les parts.  
No pertoca fer pronunciament exprés sobre la imposició de costes.  
  
Aquesta és la meua sentència, contra la qual es pot interposar un recurs d'apel·lació en el termini de 20 dies comptats des de l'endemà de la notificació, d'acord amb la nova redacció de l'article 458.1 de la Llei d'Enjudiciament Civil que en fa la Llei 37/2011, de 10 d'octubre, i amb el dipòsit previ de la quantitat de 50 euros en el compte de consignacions d'aquest jutjat, que pronuncie, mane i firme.»  
I perquè valga de notificació de forma deguda a Nicusor Adrian Sirbu, en rebel·lia, expedisc i firme aquest edicte.  
  
València, 9 de març de 2016.- El lletrat de l'Administració de Justícia: Antonio Salvador Rodríguez-Moldes Peiró.
Diari Oficial de la Generalitat Valenciana


Sumari del DOGV 7819, del 01-07-2016 (2016/4835)

RESOLUCIÓ de 26 de novembre de 2010, de la Universitat Politècnica de València, per la qual es publica el pla d'estudis de Màster Universitari en Llengües i Tecnologia.
------------------------------------------------------------------------------------------------------------------------------------------------------------------------

### Dades del document

Número de DOGV
:   7819

Data del DOGV
:   01-07-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/4835


Data del document
:   26-11-2010

Organisme emissor
:   Universitat Politècnica de València

Tipus de document
:   Resolució

Descriptors 

:   * centre d'ensenyament

RESOLUCIÓ de 26 de novembre de 2010, de la Universitat Politècnica de València, per la qual es publica el pla d'estudis de Màster Universitari en Llengües i Tecnologia.  
 [2016/4835]  
Obtinguda la verificació del pla d'estudis pel Consell d'Universitats, després de l'informe previ favorable de l'Agència Nacional d'Avaluació de la Qualitat i Acreditació, així com l'autorització de la Comunitat Autònoma de València, i establit el caràcter oficial del títol per Acord del Consell de Ministres de 22 de gener de 2010 (BOE 26.02.2010), aquest rectorat, de conformitat amb el que disposa l'article 35 de la Llei Orgànica 6/2001, de 21 de desembre, d'Universitats, en la redacció feta per la Llei Orgànica 4/2007, de 12 d'abril, per la qual es modifica la Llei Orgànica 6/2001, de 21 de desembre, d'Universitats, ha resolt:  
  
  
Publicar el pla d'estudis conduent a l'obtenció del títol oficial de Màster Universitari en Llengües i Tecnologia per la Universitat Politècnica de València.  
  
El pla d'estudis a què es refereix la present resolució queda estructurat tal com consta en l'annex d'aquesta.  
  
València, 26 de novembre de 2010.- El rector: Juan Juliá Igual.  
  
  
ANNEX  
Universitat Politècnica de València  
  
Pla d'estudis conduent al títol de:   
Màster Universitari en Llengües i Tecnologia   
per la Universitat Politècnica de València  
  
Branca de coneixement: Arts i Humanitats  
  
Distribució del pla d'estudis en crèdits ECTS per tipus de matèria:  
Tipus de matèria Crèdits ECTS  
Obligatòries 21  
Optatives 24  
Treball de fi de màster 15  
  
Total 60  
  
  
Organització del pla d'estudis per mòduls i matèries:  
  
ECTS  
Mòdul Mòdul Matèria ECTS  
Matèria Caràcter  
21 Mòdul comú  
 Tecnologia i investigació lingüística 12 Obligatori  
 Aprenentatge de llengües assistit per ordinador 9 Obligatori  
24 Mòdul d'especialització  
 El discurs d'especialitat i la tecnologia 12 Optatiu  
 Comunicació a través de les llengües d'especialitat  12 Optatiu  
 Didàctica de les llengües mitjançant eines tecnològiques  12 Optatiu  
 Terminologia i traducció assistides per ordinador 12 Optatiu  
15 Treball de fi de màster Treball de fi de màster 15 Treball de fi de màster  
  
  
Per a ampliar informació sobre aquest pla d'estudis es pot consultar la pàgina web de la Universitat Politècnica de València:   
http//www.upv.es.
Diari Oficial de la Generalitat Valenciana


Sumari del DOGV 7944, del 27-12-2016 (2016/10122)

RESOLUCIÓ de 5 de desembre de 2016, del director general de Diversitat Funcional, per la qual es publiquen les subvencions concedides a entitats sense ànim de lucre per al manteniment de centres d'atenció a persones amb diversitat funcional l'any 2016.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7944

Data del DOGV
:   27-12-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/10555


Data del document
:   05-12-2016

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 5 de desembre de 2016, del director general de Diversitat Funcional, per la qual es publiquen les subvencions concedides a entitats sense ànim de lucre per al manteniment de centres d'atenció a persones amb diversitat funcional l'any 2016. [2016/10860]  
En compliment del que disposa la Llei 38/2003, de 17 de novembre, General de Subvencions, que en l'article 18 estableix que els òrgans administratius concedents publicaran en el diari oficial corresponent les subvencions concedides, amb expressió de la convocatòria, el programa i el crèdit pressupostari a què s'imputen, el beneficiari, la quantitat concedida i la finalitat de la subvenció; i en virtut del que estableix la disposició addicional segona de l'Ordre 1/2016, de 20 de gener (DOCV 7705, 26.01.2016), de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores per a la concessió d'ajudes i subvencions en matèria d'atenció a persones amb diversitat funcional, promoció de l'autonomia personal i de l'accessibilitat, resolc:  
Donar publicitat a les subvencions concedides a entitats sense ànim de lucre, després de la convocatòria establida en la Resolució de 4 de febrer de 2016 (DOCV 7717, 11.02.2016), de la Vicepresidència i Conselleria d'Igualtat i Polítiques Inclusives, per la qual convoca per a l'exercici 2016 les subvencions per a manteniment de centres d'atenció a persones amb diversitat funcional, a càrrec del capítol IV, del programa pressupostari 313.40, Diversitat Funcional, línia de subvenció S6738, «Serveis socials especialitzats per a persones amb diversitat funcional», detallades en l'annex d'aquesta resolució.  
  
València, 5 de desembre de 2016.- El director general de Diversitat Funcional: Antonio Raya Álvarez.